NaiveNeuron/SloPal huggingface dataset:
Viskupič, Marián, poslanec NR SR (2023-06-27):
Ďakujem pekne za slovo. Vážený pán predsedajúci, vážený pán minister, kolegyne vlastne nemáme, kolegovia, dovoľte mi, aby som ako určený spravodajca predniesol informáciu výborov Národnej rady o výsledku prerokovania programu stability Slovenskej republiky na roky 2023 až 2026, tlač 1715. Predseda Národnej rady svojím rozhodnutím č. 1792 zo dňa 16. mája 2023 pridelil program stability na prerokovanie výboru pre financie a rozpočet a tiež výboru pre európske záležitosti. Za gestorský výbor určil výbor pre financie a rozpočet. Uvedené výbory prerokovali predmetný návrh v stanovenom termíne. Gestorský výbor nedostal do začatia rokovania k programu stability Slovenskej republiky na roky ´23 – ´26 iné stanoviská poslancov. K predmetnému pro... k predmetnému materiálu zaujali výbory tieto stanoviská: Odporúčanie pre Národnú radu program zobrať na vedomie – výbor pre európske záležitosti svojím uznesením č. 152 zo dňa 13. júna 2023. Výbor pre financie a rozpočet o návrhu nehlasoval, pretože podľa § 52 ods. 2 zákona Národnej rady o rokovacom poriadku nebol uznášaniaschopný. Z desiatich členov výboru boli v danom momente prítomní iba štyria členovia. Návrh spoločnej správy vrátane stanoviska gestorského výboru prerokoval výbor pre financie a rozpočet na 130. schôdzi dňa 13. júna 2023. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru nezískal súhlas potrebnej väčšiny členov výboru pre financie a rozpočet. Ako predseda výboru som na seba prevzal úlohu spoločného spravodajcu, aby som na schôdzi Národnej rady informoval o výsledku rokovania výboru a tiež navrhol Národnej rade postup pri hlasovaní. Návrh na uznesenie je prílohou tejto informácie. Pán predsedajúci, ďakujem pekne, skončil som, otvorte, prosím, rozpravu.
Jílek, Rastislav, poslanec NR SR (2021-06-15):
Ďakujem za slovo. Pán Blaha, vy ste označili ministra Romana Mikulca za nejakého Avatara. No ale vy ste potom asi Avatarom minulého systému, kde akékoľvek zločinecké konanie bolo beztrestné pre vašich ľudí. Spomínali ste nejakú tvorbu systému. No, ten systém tvorili vaši ľudia na piatom poschodí hotela, Široký, Brhel, Bödör, ktorí riadili štát cez biele goliere a vy ste sa všetci na tom spolupodieľali. V roku 2020 národ jasne vyjadril svoju vieru a chuť meniť politiku na Slovensku a minister vnútra rozviazal ruky polícii a všetkým orgá..., a teda aj ďalší ministri orgánom OČTK. Pán Blaha, tieto vaše útoky sú absolútne smiešne a naozaj niekto by vám možnože aj uveril, ak by sme všetci tu stratili pamäť. Ale národ si pamätá, čo ste tu stvárali 12 rokov. Takže tieto vaše tvrdenia sú veľmi smiešne.
Pčolinský, Peter, podpredseda NR SR (2022-12-01):
Pani poslankyňa, máte doplňujúcu otázku? (Reakcia z pléna.) Ďakujem pekne. Nasledovať bude otázka pána poslanca Dostála, ktorý je v sále, na ministra obrany Slovenskej republiky Jaroslava Naďa. Otázka znie: „Európske vlády a tajné služby začali robiť kroky voči nezákonným policajným staniciam, ktoré si čínsky totalitný režim zakladá po celom svete a to vrátane územia Slovenska. Napríklad česká Bezpečnostná informačná služba na túto správu ihneď zareagovala a potvrdila, že sa o spomínané aktivity zaujíma a vyhodnocuje ich. Aká je reakcia našej vlády a tajných služieb vrátane Vojenského spravodajstva? Aké kroky realizujeme?“ Nech sa páči.
Grendel, Gábor, podpredseda NR SR (2022-09-22):
Pán poslanec Kazda, nech sa páči.
Huliak, Rudolf, poslanec NR SR (2023-10-25):
Sľubujem. (Potlesk.)
Grausová, Natália, poslankyňa NR SR (2019-06-24):
Dobre. Pani poslankyňa, spomínali ste, že tu niekto chce zvyšovať národnú hrdosť. Žiaľ, tu nikto národnú hrdosť nezvyšuje, pretože tá je na Slovensku tak strašne potlačená, že sme takmer na poslednom mieste v národnej hrdosti a v národnom uvedomení. Ďalej. Spomínali ste, že... A to potláčaná národná hrdosť na Slovensku je aj takými ľuďmi, ako ste vy. Keď tu hovoríte, že tu niekto vyvoláva hystériu, keď niekto vyvoláva hystériu, ste to vy extrémisti, neomarxisti presadzujúci totalitnú multi-kulti a LGBT neomarxistickú ideológiu, ktorá smeruje k tyranii. Vy nie ste žiadni demokrati, vy ste neomarxisti s ideológiou, vy ste ideológovia neomarxizmu a vy ste, smerujete k tyranii.
Ďuriš Nicholsonová, Lucia, podpredsedníčka NR SR (2019-06-20):
Pani spravodajkyňa?
Hort, Milan, podpredseda NR SR (2011-02-10):
Ďakujem. Ďalšia otázka je od pána poslanca Richarda Švihuru, je prítomný. A je adresovaná ministrovi pôdohospodárstva a rozvoja vidieka Slovenskej republiky pánovi Zsoltovi Simonovi. Otázka znie: „Tokajská vinohradnícka oblasť, súbor vinohradníckych pivníc je vytypovanou lokalitou kultúrneho dedičstva na zápis do Zoznamu svetového dedičstva UNESCO. Pán minister, plánuje ministerstvo vyvíjať aktivity smerujúce k zápisu lokality do svetového dedičstva UNESCO?“ Pán minister, nech sa páči.
Dostál, Ondrej, poslanec NR SR (2019-05-16):
V rozprave nezazneli žiadne procedurálne ani iné návrhy. Pán predsedajúci, dajte, prosím, hlasovať o tom, že Národná rada prerokuje návrh ústavného zákona v druhom čítaní.
Dostál, Ondrej, poslanec NR SR (2017-02-03):
Pán poslanec Blaha, v závere svojho vystúpenia ste povedali, že nechcete predlžovať, táto formulácia nebola celkom presná. Vy nie že nechcete predlžovať, vy by ste ani nemohli predlžovať, lebo ste si schválili rokovací poriadok a vyčerpali ste si čas, ktorý vám rokovací poriadok umožňuje vystupovať, takže to je tá skutočná príčina. Verím, že keby nemali ste takéto obmedzenie alebo keby ste sa stihli prihlásiť písomne a nie ústne, tak by ste tu rozprávali ešte dlho, čo by bolo úplne legitímne, aj keď skoro s ničím z toho, čo ste hovorili, som nesúhlasil, ale parlament je na to, aby poslanci mohli vyjadrovať svoje názory a prezentovať ich, a teda je prirodzené, že poslanci majú rôzne a častokrát úplne protikladné názory. Takže je mi ľúto, že ste sa museli obmedziť na tých desať minút.
Hrnčiar, Andrej, podpredseda NR SR (2018-06-19):
Dávam slovo spoločnému spravodajcovi z výboru pre financie a rozpočet poslancovi Radovanovi Balážovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
M. Číž, podpredseda NR SR: (2008-03-27):
Nech sa páči, pán minister, odpovedať prosím, oznámiť ukončenie odpovede.
Lipšic, Daniel, poslanec NR SR (2014-11-08):
Pán Paška, ja nebudem fabulovať, ja som čítal to, čo bolo napísané v Gorile, čo sedí, a možno príde aj čas hovoriť potom o vašich stretnutiach s jedným z partnerov Penty pánom Haščákom. Ale chcem povedať pár vecí. Po prvé, je dosť smiešne tvrdiť, že mojimi vyjadreniami som urazil voličov SMER-u. Som presvedčený o tom, že vašim voličom kauza piešťanského cétečka a rozkrádania v zdravotníctve vadí rovnako, alebo veľkej väčšine vašich voličov, a vy to viete, preto takto reagujete. Po druhé, pán poslanec Čaplovič, hovoríte alebo hovorili ste, že ja nemám predporozumenie. Prepáčte, predporozume-nie ku korupcii nemám. Tak ma vychovali moji rodičia. Tak ma vychovali moji rodičia. Pán Paška, keď tak rád citujete, bolo by dobré odcitovať, čo som včera večer povedal, to ste tu nikde necitovali. Tak ak to odcitujete, tak potom bude to zaujímavé. Lebo to bola len taká vaša voľná, taký váš voľný návod. Odišiel, dobre. Čiže ešte raz. Čo som povedal včera večer a čo som povedal aj dnes, stále sedí. A práve naopak, tým, že je pomerne dlhá schôdza, tak sa objavujú nové a nové informácie. Ubezpečujem vás, že neboli dopredu pripravené. Ale tým, že sa ľudia zaujímajú, trápi ich to, tak posielajú tie informácie. A sú, ešte raz, z otvorených verejných zdrojov. Neanonymných, pani poslankyňa Nachtmannová. Lebo to sú anonymné zdroje aj anonymné mená, vymyslené mená.
Kollár Boris, predseda NR SR (2022-06-24):
Pán poslanec Suja, skúsme, sa udržať na uzde a nepoužívať vulgarizmy. Ďakujem.
Kaník, Ľudovít, poslanec NR SR (2014-11-09):
Pán predseda, viacerí ľudia sa teraz obrátili na mňa prostredníctvom esemesiek, že nefunguje online vysielanie Národnej rady. Poprosím vás, aby ste to preverili a odstránili poruchu.
Grečková, Lea, poslankyňa NR SR (2013-06-25):
Pán predseda, dajte hlasovať o bode 4 s odporúčaním gestorského výboru schváliť ho.
Poliačik, Martin, poslanec NR SR (2012-11-30):
Pán Blaha, ja sa netajím tým, že mám medzery, a už som niekoľkokrát uznal, že čo sa týka akademických kvalít, tak uznávam vašu kvalifikáciu a veľmi rád sa niečo doučím. S tým nemám problém. Ale sú tiež diela, ktoré som nečítal a na základe toho, čo som vedel doteraz, tak tá interpretácia, teda to, o čom ste hovorili pôvodne, nebol priamo Hayekov výrok, ale bolo to vytiahnuté z interpretácie, ktorú o Hayekovi povedal niekto iný. Na to som reagoval. A, pán Faič, no, ono je to veľmi jednoduché. Ono sa hovorí, že kto do tridsiatky nebol ľavičiarom, nemá srdce, a kto po tridsiatke ostáva ľavičiarom, tak nemá rozum. A v podstate ono je to tak, že tie ľavicové riešenia tou svojou ako keby jednoduchosťou a proklamovanou ľudskosťou intuitívne naozaj niekedy prídu sympatickejšie, ale keď sa pozrieme na to, že ony zákonite znamenajú zvyšovanie dlhov, že znamenajú nezodpovedné hospodárenie, že znamenajú veci, ktoré potom sa musia poctivo škrtaním a šetrením znovu naprávať, tak mi príde oveľa jednoduchšie naozaj radšej dlhodobo sa správať tak, aby tie rozpočty boli vyrovnané a dajme tomu aby sa zavádzali aj tie myšlienky znižovania, resp. zvyšovania distribúcie bohatstva medzi ľudí. Ale musí to byť robené na základe, na základe zodpovedného hospodárenia. A ja teda neviem o žiadnej socialistickej vláde, ktorá by za sebou v prvom rade nezanechávala dlhy. (Reakcia z pléna.) Švédsko teraz je jedným z lídrov v zavádzaní pravicových reforiem, pán kolega.
Hrnčiar, Andrej, podpredseda NR SR (2017-03-30):
Takže budeme pokračovať v prerušenom rokovaní o informatívnej správe o využívaní Letky ministerstva vnútra, poprosím podpredsedu vlády a ministra, aby zaujal svoje miesto v rokovacej sále. Budeme pokračovať faktickými poznámkami. Nech sa páči, pán poslanec Viskupič. (Pokračovanie rokovania o Informácii podpredsedu vlády a ministra vnútra Slovenskej republiky o využívaní Letky Ministerstva vnútra Slovenskej republiky za obdobie rokov 2015 až 2017 .)
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 38, proti 51, hlasovania sa zdržalo 45 poslancov. Konštatujem, že bod 28 sme neschválili. Nech sa páči.
P. Hrušovský, podpredseda NR SR: (2001-10-18):
Chcem sa opýtať pána ministra, navrhovateľa tohto návrhu zákona, či sa chce vyjadriť k rozprave. Áno, nech sa páči, pán minister. P. Koncoš, minister pôdohospodárstva SR: Ďakujem pani poslankyni a pánom poslancom za pripomienky, prípadné otázky, s ktorými vystúpili a pani poslankyni Angelovičovej vzhľadom na jej pripomienku k bodu 14 § 4 ods. 4 odporúčam v prílohe k zákonu preštudovať vyhlášku, návrh vyhlášky Ministerstva pôdohospodárstva Slovenskej republiky o prípravkoch na ochranu rastlín a nakoniec pri návrhu novely tohto zákona sú priložené aj ostatné vyhlášky, ktoré budú upravovať pôsobenie orgánov rastlinolekárskej starostlivosti. Aj v tomto návrhu vyhlášky sa veľmi presne hovorí o povinnostiach jednak výrobcov, ale, samozrejme, aj dovozcov, vývozcov chemických ochran-ných látok, prípravkov na ochranu rastlín. Fytosanitárna kontrola je osobitnou kontrolou, ktorú zabezpečuje Ústredný  kontrolný skušobný ústav poľnohospodársky so sídlom v Bratislave a so svojimi pracoviskami v jednotlivých regiónoch a, samozrejme, aj na hraniciach Slovenskej republiky. Osobitne sa budujú punkty na kontrolu dovozu potravín a osobitne, samozrejme, na výkon fytosanitárnej kontroly, teda aj na dovoz prípravkov na ochranu rastlín, ale aj na dovoz tých výrobkov a tých druhov potravín, ktoré spadajú a budú spadať aj po novele zákona o potravinách, ktorý, myslím si, je na tejto schôdzi zaradený do prvého čítania pod správu Ústredného kontrolného a skúšobného ústavu poľnohospodárskeho. V týchto doplňujúcich vyhláškach sú aj požia-davky, samozrejme, na odborné vzdelanie na kvalifikáciu, nazdávam sa, že z pohľadu ÚKSUP-u sa príprave a odbornému rastu pracovníkov venuje náležitá pozornosť. Nepostrehol som dosť dobre bod 30, ale myslím si, že tiež je obsiahnutý v návrhu vykonávacích predpisov Ministerstva pôdohospodárstva Slovenskej republiky. Návrh pána poslanca Bauera, samozrejme, ponechávam na roz-hodnutie snemovne, teda vám, je to vo vašich kompetenciách. K pripomienke pána poslanca Juriša niet čo dodať. Ďakujem pekne za pozornosť.
P. Hrušovský, predseda NR SR: (2005-09-23):
Chcem upozorniť, že na prijatie návrhu platného uznesenia je potrebná nadpolovičná väčšina všetkých poslancov Národnej rady Slovenskej republiky. Hlasujeme. (Hlasovanie.) 109 prítomných, 106 za návrh, 2 sa zdržali, 1 nehlasoval. Návrh uznesenia sme schválili. Pani poslankyňa, neodchádzajte, ešte vás... Prosím teraz pani poslankyňu, aby predložila návrh uznesenia k prerokúvanej informácii o vydaných aproximačných nariadeniach vlády Slovenskej republiky v I. polroku 2005 a o zámere prijímania aproximačných nariadení vlády Slovenskej republiky v II. polroku 2005 . Nech sa páči, pani poslankyňa.
Hrnčiar, Andrej, podpredseda NR SR (2018-12-04):
Jedna faktická poznámka. Nech sa páči, pani poslankyňa Gaborčáková.
Laššáková, Jana, podpredsedníčka NR SR (2014-06-25):
Nech sa páči, pán poslanec Mikloško, máte slovo. Pripraví sa pani poslankyňa Mezenská.
M. Fronc, poslanec: (2008-05-21):
Čo sa týka školského zákona, vy ste boli expertom strany SMER v minulom volebnom období a niekoľkokrát ste povedali, že dáte návrh zákona, nič sa neudialo a viete dobre, ak nebudete popierať pravdu, že som sa s vami stretol a dal som návrh vám, aby sme spolu pripravili niečo, jednoducho, aby to bolo priechodné, aby sme mali školský zákon. Nič som nedostal, nič sa neudialo. Pán podpredseda vlády pre vzdelanostnú ekonomiku, za dva roky na vašej internetovej stránke sa neobjavila jedna informácia, čo chcete v tej oblasti robiť až potom, keď som vás interpeloval. Áno, uznali ste to, beriem, ale dva roky ste premárnili. To len niekoľko prípadov. Ale, pán podpredseda vlády, dneska ráno som čítal Historickú revue, v ktorej ste vy v redakčnej rade, a musím povedať, že historikom ste asi dobrý, časopis je to výborný, ale ako podpredseda vlády myslím, že zlyhávate a chcem vám veľmi otvorene povedať, ako historik ste urobili v tejto chvíli jednu vec, ktorou ste zradili svoje historické krédo, pretože viete dobre, že historik má postupovať sine ira et studio. Ďakujem.
Laurenčík, Milan, podpredseda NR SR (2021-10-07):
Ďakujem, pán podpredseda, prosím, zaujmite miesto pre navrhovateľov. Ja teraz dám slovo spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2017-12-05):
Pán poslanec Matovič.
Laššáková, Jana, podpredsedníčka NR SR (2012-08-08):
Pán minister, zaujmite miesto určené pre navrhovateľa. Teraz poprosím pána spravodajcu z ústavnoprávneho výboru Borisa Suska, aby informoval Národnú radu o výsledku rokovania výboru. Nech sa páči, pán spravodajca.
Paška, Pavol, predseda NR SR (2013-06-27):
Pekné predpoludnie, dámy a páni, budeme hlasovať o prerokovaných bodoch programu. Poprosím pána poslanca Miškova, aby uviedol hlasovanie o návrhu poslancov Jána Mičovského, Miroslava Kadúca, Radoslava Procházku a Mikuláša Hubu o zákone č. 111 o štátnom podniku, je to tlač 540. (Hlasovanie o návrhu poslancov Národnej rady Slovenskej republiky Jána Mičovského, Miroslava Kadúca, Radoslava Procházku a Mikuláša Hubu na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov a o zmene a doplnení niektorých zákonov , tlač 540.)
B. Bugár, podpredseda NR SR: (2002-06-20):
Pýtam sa pána spravodajcu, či chce zaujať stanovisko. Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona... No, vzhľadom na to, že by sme mali pokračovať bodom 42, 43, t. j. spotrebná daň z tabaku a z tabakových výrobkov a devízový zákon, kde ešte stále je nejaké dohodovacie konanie medzi ministrom a výborom, takže navrhujem, aby sme tieto body preskočili a aby sme pokračovali ďalším bodom... (Reakcia z pléna.) Pán poslanec, aj keď preskočíme niečo, to však neznamená, že o tom nebudeme rokovať. Pán poslanec Maxon, procedurálny návrh? Nech sa páči, máte slovo. M. Maxon, poslanec: Ďakujem pekne za slovo. Pán podpredseda, vaše konštatovanie ma čiastočne prekvapilo, že aké dohodovacie konanie medzi výborom pre financie, rozpočet a menu... Keby ste boli taký láskavý a počúvali ma.
A. Slafkovský, poslanec: (2008-07-02):
Dnešní revízni lekári v podstate sú to cifer špióni, ktorí sledujú, či niekto bol prepustený 12.05 alebo 11.55, aby uznal 24-hodinovú hospitalizáciu, alebo neuznal 24-hodinovú hospitalizáciu. Ale revízny lekár by mal byť taký človek, keď príde, otvorí dvere v nemocnici, tak od primára po poslednú sestričku zrazia všetci opätky a budú vedieť, že prišiel ten pán, ktorý má právomoc niečo povedať, niečo rozhodnúť, niečo urobiť a nieže len má tú právomoc, ale má aj tie schopnosti, má tie vedomosti. Prečo sa poisťovne bránia mu dať plat 3,5-tisíc euro? Potom nebude problém mať profesorov a docentov revíznych lekárov, ktorí to naozaj odborne odsledujú a budú vykonávať svoju prácu vtedy, keď tam je pacient, nie vtedy, keď tam už pacient nie je. Keď on príde, len kontroluje záznamy a už je s krížikom po funuse celý zdravotnícky proces. Preto, pán minister, myslím si, že toto by ste nemali prijať na doplnenie do zákona, lebo to zavádza do toho systému niečo, čo vám vôbec nepomôže vyriešiť problémy, ktoré máte pred sebou, ktoré chcete riešiť a osobne by som bol veľmi rád, keby sa vám to podarilo. Ďakujem.
Hort, Milan, podpredseda NR SR (2010-12-16):
Reagovať bude teraz pán poslanec Blanár, nech sa páči.
Svrček, Miloš, poslanec NR SR (2022-09-27):
Ďakujem za slovo. Pán poslanec Šeliga, absolútne kvitujem tento návrh, bavili sme sa o tom aj na ústavnoprávnom výbore, jednoducho odznelo to aj v rozprave, ide o závažný zásah do ústavných práv, dotýka sa to viacerých článkov ústavy, takže ja absolútne kvitujem, že tu budeme mať určité ústavné rámce, mantinely, počas ktorých alebo na základe ktorých sa bude môcť vyhlasovať v krajnej situácii takýto núdzový stav. Čiže určite je to krajné riešenie a súhlas Národnej rady ako najvyššieho zákonodarného zboru je v tejto situácii veľmi podstatný a markantný. Však pamätáme sa aj z covidovej doby, ja som aj počas viacerých skrátených konaní dával presne takéto isté pozmeňujúce návrhy pri viacerých zdravotníckych zákonoch alebo návrhoch, takže myslím si, že je tu veľmi táto správna paralela. A čo sa týka toho jednotného energetického trhu v rámci Európskej únie, áno, je to veľké riziko, možno ešte väčšie ako vojna na Ukrajine, že nám môže jednotný energetický trh skolabovať a skončiť, takže tu je určité, určite potrebné spojiť sily a nejak, nejak sa racionálne dohodnúť aj s ostatnými štátmi, pretože s tým, jak som to už viackrát spomenul aj v rámci rozpravy, aj v rámci faktických poznámok na tvojich predrečníkov, že s tým, s čím prišla Európska komisia, bol absolútny paškvil, ktorý nás by stál niekoľko miliárd eur, resp. naše slovenské domácnosti. Takže ja som aj rád, že naša zahraničná služba a ministerstvo hospodárstva, exekutíva nie je servilná a jednoznačne nahlas sa ozvali voči Európskej komisii, že s tým nesúhlasia a že očakávajú nejaké racionálnejšie a hlavne solidárnejšie voči všetkým členom Európskej únie riešenia. Takže ďakujem pekne za tento návrh.
Bugár, Béla, podpredseda NR SR (2016-09-20):
Nech sa páči, prezentujme sa o návrhu prerokovať tento návrh zákona v druhom čítaní. (Hlasovanie.) Prítomných 135 poslancov, za 58, proti 6, zdržalo sa 71. Konštatujem, že návrh sme neschválili. Teraz budeme hlasovať o návrhu poslankýň Shahzad, Jurinovej, Gaborčákovej, Verešovej a Remišovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení. Pán poslanec Mihál ako spravodajca, nech sa páči, máte slovo. (Hlasovanie o návrhu poslankýň Národnej rady Slovenskej republiky Silvie Shahzad, Eriky Jurinovej, Sone Gaborčákovej, Anny Verešovej a Veroniky Remišovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 210.)
Zemanová, Anna, poslankyňa NR SR (2016-09-21):
Na záver by som chcela len upriamiť pozornosť na to, že vlastne skutočnosťou, ktorú navrhujeme, naozaj sa odstraňuje prílišná tvrdosť zákona a tá spočíva v nie malých centoch, ale ide o povinnosť, ktorá bola spätne zavedená a práve pre tých odberateľov, ako bolo povedané, sú to obce, mestá, ktoré majú samostatné vodárenské zdroje, sú to poľnohospodárske podniky. A tie výdavky, ktoré zákon im uložil a na základe ktorých by, aby neprišli o povolenie, ktoré majú vydané desiatky možno rokov, tak tie výdavky sa pohybujú pri jednom zdroji okolo 10-tisíc eur a pre vodárenské spoločnosti alebo obce a mestá, ktoré majú, alebo odberateľov viacerých okolo možno 30-, 40- aj 50-tisíc eur. Čiže nie sú to malé výdavky. To nie sú výdavky, ktoré by išli do štátneho rozpočtu, ale sú to vlastne výdavky, ktoré sa zaplatia vlastne podnikateľskému subjektu, ktorý tú správu pre nich bude robiť, a pritom tá správa bude len údajom, ktorý nijakým spôsobom nezlepší život na Slovensku, ani nezlepší, ani nezhorší vodnú bilanciu podzemných vôd, ktoré sa využívajú ako vodárenské zdroje, či na pitnú, alebo technologickú vodu. Ďakujem pekne a prosím vás o podporu tohto zákona.
K. Tóthová, poslankyňa: (2001-12-14):
Ja vám ďakujem za pozornosť.
Jasaň, Viliam, poslanec NR SR (2014-01-30):
Ďakujem pekne. Vážený pán kolega, oceňujem vecný tón vášho vystúpenia a súhlasím, že na riešenie týchto problémov treba spoločenskú dohodu, len ma mrzí, že tu v sále teraz si vás nevypočuli a nesedia tí, ktorí túto schôdzu iniciovali, pretože ťažko hovoriť o spoločenskej dohode, keď tu okrem pár z KDH a strany MOST – HÍD a OĽaNO ostatní nesedia. Je mi to ľúto. A súhlasím s tým, že máte pravdu aj v tom, a zrejme to aj táto neúčasť týchto ľudí potvrdzuje, že táto diskusia a nielen táto diskusia, ale aj táto schôdza nevedie k ničomu. Naozaj by sme si mali možno niekde spolu sadnúť a hľadať spoločne to riešenie, ale bez toho, že by sme si navzájom vytýkali veci, za ktoré tí, čo tu sedia, už ani nemôžu, lebo ten prvotný problém je niekde na začiatku po nežnej revolúcii, keď naozaj tá chudoba prišla na Slovensko medzi túto skupinu ľudí a nikto im ruku pomocnú nepodal. Ďakujem.
B. Bugár, podpredseda NR SR: (2004-09-08):
Pán poslanec Mikuš, pán predseda výboru, nech sa páči.
Pellegrini, Peter, predseda NR SR (2014-12-04):
Ďakujem pekne. Pán poslanec Galko. (Výkriky z pléna: Nie je tu.) Nie je tu. Takže pán poslanec Kuffa.
M. Číž, podpredseda NR SR: (2008-12-03):
(Hlasovanie.) 131 prítomných, 59 za, 25 proti, 46 sa zdržalo, 1 nehlasoval. Konštatujem, že tieto návrhy z návrhov pána Miššíka sme neschválili.
J. Mikolaj, podpredseda vlády a minister školstva SR: (2007-03-20):
Cieľom návrhu zákona je okrem implementácie smernice aj zjednodušenie a sprehľadnenie súčasného právneho stavu v problematike uznávania odborných kvalifikácií, dokladov o vzdelaní a časti štúdia, spojením problematiky profesijného uznávania a zlúčením jednotlivých častí uvedenej problematiky do jedného právneho predpisu. Oblasť uznávania dokladov o vzdelaní na profesijné účely má za úlohu eliminovať prekážky pri profesijnej mobilite, ktoré vyplývajú z existencie rozdielov v národných vzdelávacích systémoch. Každý, kto získa určitú kvalifikáciu v príslušnom štáte, ktorá ho oprávňuje v tomto štáte vykonávať špecifické povolanie, môže bez ťažkostí použiť túto kvalifikáciu na výkon povolania v tomto štáte. Každý, kto však plánuje vykonávať povolanie v inom štáte, než v ktorom nadobudol svoje vzdelanie, si musí dať uznať svoju kvalifikáciu v príslušnom štáte, kde chce toto povolanie vykonávať. Právo na prácu, či už ako platený zamestnanec, alebo podnikateľ na území členského štátu iného, než je jeho vlastný, je základným právom občana Európskej únie. V rámci Európskej únie je profesijné uznávanie prostriedkom, pomocou ktorého môžu dať občania Únie svojmu vzdelaniu a svojej odbornej činnosti európsku dimenziu. Návrh zákona je v súlade s Ústavou Slovenskej republiky, zákonmi Slovenskej republiky, ako aj medzinárodnými dokumentmi, ktorými je Slovenská republika viazaná. Ďakujem pekne.
Bugár, Béla, podpredseda NR SR (2011-06-29):
Ďalej v rozprave vystúpi pán poslanec Raši. Nech sa páči.
Kaník, Ľudovít, poslanec NR SR (2012-10-23):
Každé vystúpenie by sme mohli začať otázkou. Pán minister, prečo chcete zobrať ľuďom peniaze? Už ste im ich zobrali v druhom pilieri, teraz im ich idete brať cez dane. A určite nie bohatým, ale úplne bežným ľuďom. Keď ste spomínali žúrku, áno, vy si tú žúrku usporadúvate a vy si na nej miešate ten smrteľný kokteil. A je to za peniaze bežných občanov tejto krajiny. Za peniaze práve tých, ktorí zarábajú menej ako priemerný plat. Ak keď si tu spomínal, pán minister, plechové ústa, nuž, neviem si predstaviť plechovejšie ústa, ako s plechovou tvárou hovoriť národu, hovoriť občanom, že za konsolidáciu, za takzvané sporenie zaplatia bohatí, a pravda je pritom úplne opačná. Zaplatia to oni. Tí ľudia, ktorí sa živia prácou. Pretože ako si sám spomínal, strašné miliardy idú do sociálneho systému a značne neefektívne. Toho ste sa vôbec nedotkli! Ale na peniaze pracujúcich, ktoré zarábajú v každodennom svojom zamestnaní, na tie siahate okamžite. To je plechový spôsob a to sú plechové tváre a plechové ústa, keď s kamennou tvárou klamete ľudí a tvrdíte im, že ich sa to nedotkne. Všetkých sa to dotkne! A mnohokrát tak, že prídu o príjmy úplne, pretože stratia prácu.
Danko, Andrej, podpredseda NR SR (2024-05-14):
Poslanec Tankó.
Hrnčiar, Andrej, podpredseda NR SR (2018-02-08):
Vážené panie poslankyne, vážení páni poslanci, otváram siedmy rokovací deň 26. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Alena Bašistová, Natália Milanová, Veronika Remišová, Anna Zimenová. O ospravedlnenie neúčasti z dôvodu práceneschopnosti požiadal Ladislav Andreánsky. Na zahraničnej pracovnej ceste je poslanec Hrnko. Pokračujeme v prerušenej rozprave v druhom čítaní o návrhu poslancov Podmanického, Glváča a Petráka na vydanie zákona, ktorým sa mení a dopĺňa Zákonník práce. Takže, pani poslankyňa Kiššová. Nie je tu, stráca poradie. Pán poslanec Mihál. Nie je tu, stráca poradie. Pán poslanec Baláž. Nie je tu, stráca poradie. Pán poslanec Petrák. Nie je tu, stráca poradie. Pán poslanec Dostál. Nie je tu, stráca poradie. Pani poslankyňa Kiššová druhýkrát, pán poslanec Baláž Radovan druhýkrát, pani Gaborčáková Soňa takisto, pán Petrák takisto, pán Dostál takisto. Pani Kiššová už tu bude tretíkrát, takže to už nemôže byť. Pán poslanec Mihál. Nie je tu nikto zo zúčastnených, takže teda... Z prihlásených. Takže pýtam sa, či sa chce prihlásiť niekto do rozpravy ústne. Vidieť tú ústretovosť, pán poslanec Dostál? (Reakcia z pléna.) Končím možnosť nahlásiť sa do rozpravy. Nech sa páči, pán poslanec Baláž. (Pokračovanie rokovania o návrhu poslancov Národnej rady Slovenskej republiky Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 780.)
Bugár, Béla, podpredseda NR SR (2011-07-01):
Vážené panie poslankyne, páni poslanci, prosím o väčší kľud v rokovacej sále, aby pán podpredseda vlády mohol vystúpiť k tomuto bodu. Nech sa páči, pán podpredseda.
Dubovcová, Jana, poslankyňa NR SR (2010-12-08):
Prosím, dajte hlasovať o bode 7.
P. Hrušovský, predseda NR SR: (2004-07-06):
(Hlasovanie.) 129 prítomných, 74 za návrh, 21 proti, 31 sa zdržalo, 3 nehlasovali. Návrh zákona sme schválili do druhého čítania . Prosím ďalší návrh. P. Biroš, poslanec: Pán predseda, prosím, dajte hlasovať o tom,  že  Národná rada Slovenskej republiky v súlade s vaším rozhodnutím  prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre hospodárstvo, privatizáciu a podnikanie a Výboru Národnej rady pre zdravotníctvo. V tejto súvislosti poslanec Paška navrhol ešte prideliť zákon na prerokovanie aj do výboru pre sociálne veci a bývanie. Prosím, môžeme dať hlasovať o tomto návrhu spoločne.
M. Vášáryová, poslankyňa: (2006-10-24):
Prvý v rozprave vystúpil pán poslanec Minárik. Predniesol spolu 10 pozmeňujúcich návrhov. Prosím, dajte, najprv hlasovať o bode č. 1 jeho pozmeňujúceho návrhu.
Laššáková, Jana, podpredsedníčka NR SR (2013-11-29):
Na vystúpenie pána spravodajcu tri faktické poznámky. Pani poslankyňa Žitňanská a pán poslanec Miškov a Štefanec. Končím možnosť prihlásiť sa s faktickými poznámkami. Nech sa páči, pani poslankyňa Žitňanská.
Kollár, Boris, poslanec NR SR (2017-09-14):
Chcem poďakovať za podporu tohto návrhu zákona pánovi poslancovi Mihálovi. Jednak si ho vážime ako odborníka na túto tému, takže o to viacej si to ceníme. A na konci chcem len povedať, že mu v jeho novej politickej kariére držíme palce a želáme všetko dobré.
P. Hrušovský, predseda NR SR: (2005-07-01):
(Hlasovanie.) 130 prítomných, 73 za návrh, 9 proti, 48 sa zdržalo. Návrh uznesenia Národná rada Slovenskej republiky schválila. Teraz prosím, pán spoločný spravodajca, predložiť návrh uznesenia k návrhu výročnej správy o činnosti Fondu národného majetku Slovenskej republiky za rok 2004 . Nech sa páči.
A. Belousovová, podpredsedníčka NR SR: (2008-07-03):
(Hlasovanie.) Prítomných 141 poslancov, za 94, proti 1, zdržalo sa 45, nehlasoval 1. Uznesenie sme schválili. Ďakujem. Prosím ďalej povereného člena výboru pre hospodársku politiku pána poslanca Pavla Pavlisa, aby uviedol hlasovanie o návrhu uznesenia Národnej rady k Súhrnnej výročnej správe o obchode s vojenským materiálom za rok 2007 (tlač 603). Nech sa páči, pán poslanec, máte slovo.
Bugár, Béla, podpredseda NR SR (2019-09-13):
Na vystúpenie pána poslanca s faktickými traja páni poslanci. Pán poslanec Baránik.
Bugár, Béla, podpredseda NR SR (2011-06-30):
Na vystúpenie pána poslanca s faktickými poznámkami traja poslanci. Končím možnosť sa prihlásiť do faktických. Pán poslanec Bastrnák. Pán poslanec Bastrnák, chcete mať slovo? Alebo ta ne?
Vitteková, Anna, poslankyňa NR SR (2011-07-13):
Ďalej, prosím, dajte hlasovať o doplňujúcom návrhu pána poslanca Poliačika.
Hlina, Alojz, poslanec NR SR (2013-06-04):
Vážená pani predsedajúca, vážení kolegovia, dovoľte, aby som uviedol v poradí štvrtý návrh, o ktorom si myslím, že je dôležitý, aby bol prijatý, tak minimálne prejednaný. O prejednaní – mám tú možnosť vďaka ľudom, ktorí ma sem zvolili. Či bude prijatý, záleží aj na vás. A myslím si, že pre túto krajinu je jeden z dôležitých, preto ho predkladám. Ten zákon sa volá o verejných vodovodoch a verejných kanalizáciách. Hovoríme o zmene a novelizácii tohto zákona. Má aj svoje číslo. To číslo je 442/2002 Z. z. Bližšie a odôvodnenie poviem v rozprave, do ktorej sa hlásim. Ďakujem.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme. (Hlasovanie.) Prítomných 130 poslancov, za 89, proti 5, zdržalo sa 36 poslancov. Sme v treťom čítaní . Pýtam sa, či sa hlási niekto do rozpravy. Nie. Vyhlasujem rozpravu za skončenú. Záverečné hlasovanie.
V. Veteška, podpredseda NR SR: (2005-05-11):
J. Banáš, poslanec: Vážený pán predseda vlády, páni ministri, pán predsedajúci, nebudem vystupovať, ale keďže som bol kolegom Mikloškom menovaný, tak chcem na Ferka Mikloška reagovať na margo mojej poznámky o sekundárnosti eutanázie. Tá poznámka bola myslená práve v kontexte hlavnej agendy KDH, ktorou je ochrana života. Pretože si neviem predstaviť väčšiu a účinnejšiu ochranu života ako mier a pokoj v Európe. A ja považujem túto ústavu alebo túto zmluvu za hlavný nástroj toho, aby sme opäť posilnili perspektívu mieru a v tomto kontexte, lebo keď budú v Európe hynúť tisíce a milióny ľudí, ako to bolo doteraz v tisícročnej histórii 950 rokov, v tomto kontexte považujem debatu o eutanázii naozaj za sekundárnu. Takto som to myslel. Ďakujem.
Raši, Richard, poslanec NR SR (2017-03-29):
Ďakujem veľmi pekne. Chcem pripomenúť členom mandátového a imunitného výboru, o 12.30 máme rokovanie výboru tu na prvom poschodí v miestnosti 183, 12.30 v 183. Ďakujem pekne.
P. Paška, predseda NR SR: (2008-12-03):
Konštatujem, že sme schválili návrh novely  zákona č. 245/2008 Z. z. o výchove a vzdelávaní . Ďakujem pekne.
Bugár, Béla, podpredseda NR SR (2017-12-07):
Pani poslankyňa Gaborčáková.
Laššáková, Jana, podpredsedníčka NR SR (2013-02-05):
Na vystúpenie pána poslanca s faktickými poznámkami páni poslanci: Kuffa, Raši, Mičovský. Končím možnosť prihlásiť sa s faktickými poznámkami. Nech sa páči, pán poslanec Kuffa.
Panáček, Milan, poslanec NR SR (2018-01-30):
Ďakujem za slovo. Dovoľte mi predniesť takisto pozmeňujúci návrh, kde začnem teda odôvodnením. V súčasnosti platnom a účinnom znení zákona Národnej rady Slovenskej republiky č. 198/1994 Z. z. o vojenskom spravodajstve v znení neskorších predpisov absentuje úprava vzťahujúca sa k problematike plnenia úloh vojenského spravodajstva v oblasti elektromagnetického spektra, ako aj úprava postavenia vojenského spravodajstva v tejto oblasti vo vzťahu k subjektom obdobného zamerania. Cieľom predkladaného pozmeňujúceho návrhu je vytvorenie legislatívneho rámca pre takúto činnosť. Samotný pozmeňujúci návrh znie: Pozmeňujúci návrh poslanca Národnej rady Slovenskej republiky Milana Panáčka k vládnemu návrhu zákona o kybernetickej bezpečnosti a o zmene a doplnení niektorých zákonov (tlač 763). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci a doplňujúci návrh k vládnemu návrhu zákona o kybernetickej bezpečnosti a o zmene a doplnení niektorých zákonov. V čl. 2 sa za bod 3 vkladá nový bod 4, ktorý znie: Za § 14a sa vkladá § 14b, ktorý znie: „Ak to nie je v rozpore s osobitným predpisom na zabránenie aktivitám a ohrozeniam podľa § 2 ods. 1, je vojenské spravodajstvo oprávnené získavať, sústreďovať a vyhodnocovať informácie odvodené zo signálov v elektromagnetickom spektre. Vojenské spravodajstvo pri plnení týchto úloh vystupuje ako národná autorita k domácim a zahraničným orgánom obdobného zamerania a pôsobnosti.“ Ďakujem, skončil som.
Blanár, Juraj, podpredseda NR SR (2021-04-30):
(Hovorené súbežne s predsedajúcim.) Pán podpredseda, ste mi zobrali síce čas, ale veľmi rád vysvetlím.
Bartek, Michal, poslanec NR SR (2023-11-23):
202. Samo, súhlasím s tvojím vystúpením, ba priam v jednej veci máš kardinálnu pravdu, a to v tom, že minister vnútra Matúš Šutaj Eštok má naozaj veľmi veľa roboty pri zanedba... pri naprávaní tých zanedbaných záležitostí v tom rezorte, ktorý riadil minister, ktorý bol dvanásťkrát odvolávaný. A bolo to najmä preto, že zlyhal a veci v rezorte sa vôbec nehýbali. A ja sa tak aj všeobecne čudujem jednej veci, že prečo OĽANO, ktoré ukradlo názov našej milovanej vlasti, sa pridalo k odvolávaniu. Veď by sa mali tešiť, že konečne niekto po nich upratuje ten bordel, čo tam nastvárali. Veď sa pozrime na to, čo sa dokázalo za tých pár dní. Konečne sa začalo konať v oblasti nelegálnej migrácie, konečne sa začalo konať v oblasti bezpečnosti občanov a veci sa začínajú reálne hýbať. A ja pevne verím, že pán minister vnútra ešte dokáže ďalšie úspechy na tomto poli, budeme môcť skonštatovať jeho skvelé výsledky a možno aj, akoby klasik povedal, raz mu poďakujeme za kus dobrej roboty. Ďakujem veľmi pekne.
P. Paška, predseda NR SR: (2009-02-17):
(Hlasovanie.) 135 prítomných, 125 za, 6 sa zdržali, 4 nehlasovali. Tento návrh sme schválili.
Bugár, Béla, podpredseda NR SR (2018-06-18):
Nech sa páči, pán poslanec Budaj, môžte reagovať.
Bugár, Béla, podpredseda NR SR (2018-02-01):
Pán poslanec Baláž.
Dubéci, Martin, poslanec NR SR (2024-01-17):
Ďakujem, pán, pán predsedajúci, za slovo, a teda ďakujem aj za tieto inovácie (povedané so smiechom), predsa len už je 19.00 h a 87. rokovací deň o tomto bode, tak áno. Ale, mimochodom, pán predsedajúci, mňa, mne spomínal náš pán predseda, váš podpredseda Šimečka, že sa vie dokonca aj predsedajúci prepnúť do módu a prihlásiť sa s faktickou poznámkou, takže keby ste mali pocit, že nám, kúsok si treba oživiť ten režim, tak no, predsa len je to lepší spôsob, ako si to urobiť zábavnejším než iní podpredsedovia, ktorí to robili inak kúsok. No ale poďme ďalej. A viete čo, ja nad tým, nad tým rozmýšľam, že ja SMER najmä, ja som ich vždy považoval za taký akože zlatý fond politického marketingu, a to ako boli sme na rôznych stranách barikády, ale vždy akože to vedeli robiť, ja to, ja myslím, že vlaky zadarmo alebo, alebo vždy tie jadrové reaktory proste riešili aj ceny potravín, proste keď pán premiér akože dačo zavelil, tak to malo hlavu a pätu a ja tomu akože absolútne nerozumiem, že čo sa to tam deje, že tu sa páli politický kapitál na, veď normálne že to tu sa hádže každý deň, proste nikomu to nepomáha, sú tu, idú tu jedny voľby, druhé voľby, proste to nedáva zmysel, že to fakt kvôli trom ľuďom sa tu ako proste, neviem, že ženiete do záhuby. A aj taký barometer toho je, čo dokonca niekto aj spomenul, že však aj vy viete urobiť námestie, aj vy viete urobiť demonštrácie. Ja si tak predstavujem ako, že SMER zvolá tie námestia, a teraz že článok, že v 14 mestách sa stretli občania a skandovali všetky s Robertom Ficom: „Nižšie sadzby pre korupčníkov!“ (Smiech v sále.) Vieš, že: „Znížme ich!“ Hej, že znížme ich, hej, proste že a naozaj že celý národ volá, petície sa podpisujú, že naozaj, že toto je to, čo ten národ chce, proste nižšie sadzby v trestoch najmä pre korupčnú trestnú činnosť. No nedáva mi to zmysel a vraciam teda slovo pánovi predsedajúcemu, uvidíme... (Povedané so smiechom. Potlesk.)
Klus, Martin, podpredseda NR SR (2019-10-22):
(Zaznievanie gongu.) Dámy poslankyne, páni poslanci, overovatelia ma požiadali, aby som sa uistil, že všetci, ktorí ste chceli splniť si hlasovaciu povinnosť, ste tak už aj urobili. Máte na to približne posledné dve minútky, nech sa páči. (Pokračovanie aktu tajného hlasovania.)
A. Belousovová, podpredsedníčka NR SR: (2010-02-03):
Pán poslanec Halecký, máte slovo.
M. Číž, podpredseda NR SR: (2010-01-20):
Na základe toho, čo sme hovorili pri schvaľovaní programu, teraz vyhlasujem trojminútovú prestávku a po nej budeme hlasovať o štyroch bodoch o návrhoch vlády na skrátené konanie. Takže trojminútová prestávka. (Trojminútová prestávka.) (Po prestávke.)
Laššáková, Jana, podpredsedníčka NR SR (2013-03-27):
Nech sa páči, pán poslanec Matovič, máte slovo.
Laššáková, Jana, podpredsedníčka NR SR (2012-07-25):
Ďakujem pekne. Na vystúpenie pani poslankyne s faktickou poznámkou žiaden pán poslanec. Teda vyhlasujem rozpravu za skončenú. Chce zaujať k rozprave stanovisko navrhovateľ? Pán navrhovateľ, chcete zaujať stanovisko? Nie. Pani spravodajkyňa? Nie. Prerušujem rokovanie o tomto bode programu a ideme pokračovať ďalej. Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme Výkonnej rady Medzinárodného menového fondu . Návrh vlády je uverejnený ako tlač 115 a spoločná správa výborov má tlač 115a. Návrh vlády odôvodní podpredseda vlády a minister financií Peter Kažimír. Nech páči, pán minister, pán podpredseda vlády, máte slovo.
Sulík, Richard, poslanec NR SR (2013-06-26):
Nie, nebola, preto lebo pán Mičovský vystúpil z pozície navrhovateľa a to bolo v čase, keď pani Zmajkovičová viedla schôdzu, a ona ešte nevyzvala na ústnu.
D. Čaplovič, poslanec: (2003-02-28):
Z. Martináková, podpredsedníčka NR SR: Pán poslanec Muránsky.
Hrnčiar, Andrej, podpredseda NR SR (2017-04-05):
Končím možnosť nahlásiť sa s faktickými poznámkami, štyri faktické poznámky na vystúpenie pána poslanca. Nech sa páči, pán poslanec Mazurek.
Žiga, Peter, podpredseda NR SR (2023-12-13):
Pán poslanec Spišiak.
J. Mikuš, poslanec: (2004-03-09):
Čl. IV. zákon č. 5/2004 Z. z. o službách zamestnanosti a o zmene a doplnení niektorých zákonov sa mení a dopĺňa takto: 1. V § 6 ods. 2 písm. b) sa vypúšťa text za bodkočiarkou. 2. V § 9 ods. 2 sa slová „posudkom Sociálnej poisťovne“" nahrádzajú slovami „rozhodnutím Sociálnej poisťovne“. 3. V § 34 ods. 10 sa vypúšťa písm. e). Doterajšie písm. f) sa označuje ako písm. e). 4. V § 35 ods. 3 písm. b) znie: Štúdium popri zamestnaní na strednej škole a štúdium organizované externou formou na vysokej škole podľa osobitných predpisov. 5. V § 36 ods. 1 písm. e) sa vypúšťa text za bodkočiarkou. 6. V § 36 ods. 1 sa vypúšťa písm. h). Doterajšie písm. i) až m) sa označujú ako písm. h) až l). 7. § 48 sa vypúšťa. 8. V § 49 ods. 1 znie: Samostatná zárobková činnosť na účely tohto zákona je činnosť, ktorú vykonáva alebo prevádzkuje samostatne zárobkovo činná osoba podľa § 5. 9. V § 51 ods. 1 sa na konci pripája táto veta: Za absolventskú prax za podmienok ustanovených týchto zákonom je možné považovať aj získanie alebo prehlbovanie odborných zručností alebo praktických skúseností uchádzačom o zamestnanie do 25. roku veku, ktoré rozšíria jeho možnosti uplatnenia na trhu práce. 10. V §  51 sa ods. 1 vkladá nový ods. 2, ktorý znie: Za absolventa školy sa na účely...
B. Bugár, podpredseda NR SR: (2004-06-18):
(Hlasovanie.) Prítomných 136 poslancov (potlesk), za návrh 136. Konštatujem, že sme sa rozhodli, že tento návrh zákona prerokujeme v druhom čítaní . Nech sa páči. I. Hamarčák, poslanec: Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady Slovenskej republiky č. 751 z 31. mája 2004 prideliť v druhom čítaní na prerokovanie tento návrh okrem výboru Národnej rady pre financie, rozpočet a menu aj výborom: ústavnoprávnemu a výboru pre hospodárstvo, privatizáciu a podnikanie. Za gestorský výbor navrhujem výbor pre financie, rozpočet a menu. Zároveň odporúčam, aby výbory uvedený návrh prerokovali do 27. augusta 2004 a gestorský výbor do 3. septembra 2004 od jeho prerokovania v prvom čítaní na schôdzi Národnej rady. Dajte, prosím, hlasovať o mojom návrhu.
Žiga, Peter, podpredseda NR SR (2024-05-02):
Pani poslankyňa Gažovičová.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 130 poslancov, za 82, proti 32, zdržalo sa 15, nehlasoval 1 poslanec. Bod č. 9 zo spoločnej správy sme schválili.
Kondrót, Maroš, poslanec NR SR (2012-07-31):
Pán predseda, dajte, prosím, hlasovať o bodoch 27 a 33 s odporúčaním neschváliť.
M. Jureňa, minister pôdohospodárstva SR: (2006-09-07):
Táto komisia začala pracovať, vytvorila si 4 pracovné skupiny. Prvá skupina sa zameriava na ochranu lesných a poľnohospodárskych pozemkov pred požiarmi, druhá skupina sa zameriava na správu drobných vodných tokov a ochranu pred povodňami, tretia skupina sa zaoberá tým, čo je teda v názve komisie, a štvrtá skupina sa zaoberá ochranou manažmentom chránených živočíchov a rastlín. V tejto súvislosti teda je dôležité povedať, že sa tomu podrobne venujeme. V týchto súvislostiach, čo som hovoril i v doobedňajšom vystúpení, keď sme hodnotili kalamitu vo Vysokých Tatrách, aj kalamity, ktoré boli v Nízkych Tatrách, sme v týchto súvislostiach teda konštatovali, že budeme intenzívne na tom pracovať a zároveň som doobeda aj povedal, že sme sa dohodli s ministrom životného prostredia s pánom Izákom, že 14. septembra, tento mesiac spoločne navštívime Tatranský národný park a tu priamo na mieste spoločne sa presvedčíme o situácii, konkrétne teda v TANAP-e a spoločne prijmeme konkrétne opatrenia tak, aby sme veci, ktoré tu niekoľko, môžem už povedať, dva roky ležia zanedbané, aby sme ich pohli dopredu. Ďakujem za pozornosť.
Kuffa, Štefan, poslanec NR SR (2013-06-04):
Áno, ja sa zhodnem napríklad v takej veci, ak si pedagóg, si učiteľ, pán poslanec, individuálny prístup ku dieťaťu, to je presne to, čo je. A to nielen ku dieťaťu, ale ku každému človeku, lebo každý človek je jedinečný a neopakovateľný a rovnako aj to dieťa. A keď nastúpi do prvého ročníka, tak niektoré tie deti sú hravé možno aj celý prvý polrok a niekedy aj celý rok majú problém, kým sa adaptujú, a ten proces socializácie, keď prebehne. Ale dobrý pedagóg, dobrý učiteľ zvládne aj to. Kedysi tí učitelia v tých málotriedkach, máme tu aj kolegov z MOST-u – HÍD, ktorí sa zastávajú tých málotriedok, a ten učiteľ je schopný zvládnuť dokonca v jednej triede aj vekovo rozdielne deti a sú v jednotlivých stupňoch toho školského vzdelávania a dobrý pedagóg to zvláda. Mali sme kedysi pani učiteľky, ktoré tento proces jednoducho dokázali zvládať. Liberálnejší zákon, ktorý tuná by sme mohli navrhnúť, to, ja si myslím, že netreba nejaký zákon. Ale paradoxom, tým slobodným prostredím je predovšetkým rodina. A rodine treba tuná venovať ten priestor. A rodine vytvárať tu podmienky, aby tu bola dobrá rodina. To je to ideálne, to prostredie, kde v podstate vytvorená rodina na základe manželstva medzi mužom a ženou a je to ako trvalý zväzok. A to je to šťastné prostredie, kde vyrastajú šťastné deti. Nie je to škôlka ani predškolské zariadenie, ktoré, a štát alebo obec, ktoré by to dokázalo suplovať. Jednoducho rodina má byť tým prioritom, tou prioritou v každom štáte a každá investícia do rodiny sa oplatí, lebo sa nám to vráti cez tie generácie a nebudeme tu rozprávať o stratených generáciách a nemusíme sa báť, že niektorá sa stratí. Lebo žiadna generácia sa nestratí, skrze rodinu sa určite nestratí. To som si istý. Ďakujem.
Paška, Pavol, predseda NR SR (2014-06-11):
Pekné popoludnie, dámy a páni, budeme hlasovať o dvoch prerokovaných bodoch. Poprosím pani poslankyňu Luciu Žitňanskú, aby uviedla hlasovanie. Pán Poliačik, pán poslanec Poliačik uvedie hlasovanie v prvom čítaní o návrhu skupiny poslancov na vydanie zákona o ochrane, podpore a odmeňovaní osôb aktívne bojujúcich proti korupcii, je to tlač 997. [Hlasovanie o návrhu skupiny poslancov Národnej rady Slovenskej republiky na vydanie zákona o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov , tlač 997.]
Bugár, Béla, podpredseda NR SR (2016-09-08):
Na vystúpenie pána poslanca s faktickými poznámkami traja. Končím možnosť sa prihlásiť do faktických poznámok. Pán poslanec Galko.
Ďuriš Nicholsonová, Lucia, podpredsedníčka NR SR (2017-03-29):
S reakciou na faktické poznámky pán poslanec Laurenčík.
Krajniak, Milan, poslanec NR SR (2017-11-30):
Vážené dámy, vážení páni, prečo toľko mladých ľudí odchádza zo Slovenska do zahraničia? Ukážme si to na príklade praxe advokátskych koncipientov. Na Slovensku nám vyjde zo škôl advokátsky koncipient, ktorý častokrát je, alebo teda človek, ktorý má záujem robiť advokáciu, ktorý častokrát je zo sociálne slabšej rodiny a teraz má za minimálnu mzdu robiť päť rokov prax advokátskeho koncipienta v nejakej advokátskej kancelárii na Slovensku. A prečo by to robil, keď môže odísť do Česka a robiť iba trojročnú prax? Naši právnici, to znamená, nazvime to, isté mozgové kapacity odchádzajú do zahraničia, mladí právnici, šikovní právnici, práve preto, že sa dostanú k advokátskym skúškam o dva roky skôr ako na Slovensku. Pre vašu informáciu. Iba trojročná prax advokátskych koncipientov je napríklad v Česku, v Belgicku, v Maďarsku a v ďalších a ďalších krajinách Európskej únie. Tak my vlastne vyháňame tých našich študentov, ktorí majú robiť kvalitnú prácu, odbornú prácu, kvalifikovanú prácu na Slovensku, ich vyháňame do Česka, kde v Česku si urobia po troch rokoch advokátske skúšky a potom môžu pôsobiť aj na Slovensku, ale väčšina z nich sa už nevráti. Toto je jeden z dôvodov, prečo sme tento návrh zákona predložili, pretože si myslíme, že je hlúposť, keď už do týchto ľudí zainvestujeme tým, že im poskytneme vysokoškolské vzdelanie, aby sme ich kvôli päťročnej praxi vyháňali zo Slovenska. Oni potom zostanú v Českej republike, v Rakúsku alebo prípadne v Belgicku a ďalej. Z tohoto dôvodu vás chcem poprosiť o podporu tohto nášho návrhu zákona. Ďakujem.
Laššáková, Jana, podpredsedníčka NR SR (2014-10-23):
S reakciou pán poslanec Hudacký, nech sa páči.
Grendel, Gábor, podpredseda NR SR (2023-02-01):
Faktické poznámky si vypočujeme potom po hlasovaní. Takže konštatujem, že na vystúpenie pána poslanca je 13 faktických poznámok. Končím možnosť prihlásiť sa s ďalšími. Vyhlasujem teraz trojminútovú prestávku, po ktorej pristúpime k hlasovaniu. (Prestávka.)